Лонгборд или традиционен скейтборд да избера?
Качественият скейтборд със стандартни размери може да служи добре както на 4-годишни, така и на 40-годишни. По-важното е да сте наясно къде ще го карате – на улицата, в парка или на специално пригодените площадки – и да се посъветвате със специалист за подходящия в конкретния случай модел. Когато става дума за начинаещи, първото и най-важно условие е осигуряването на добър баланс. Лонгбордът като цяло се справя по-добре с тази задача, също така осигурява по-меко каране по неравни повърхности и развиване на висока скорост. Не се препоръчва за изпълнение на фигури. Традиционният скейтборд е по-компактен и много по-подходящ за изпълнение на сложни фигури, но пък за него е характерно по-твърдото каране по неравни терени и това, че по-лесно се преобръща.

